“Мандалговь-Импекс” ХК-ийн Хувьцаа Эзэмшигчдийн
ээлжит хурлын тэмдэглэл

	2019-04-24                                                                          Улаанбаатар хот

     “Мандалговь-Импекс” ХК-ийн хувьцаа эзэмшигчдийн ээлжит хурал 2019-04-24-ны өдрийн 15:00 цагт “Монгол савхи” ХК-ийн хурлын танхимд хуралдлаа. Хурлыг Ө.Будханд даргалав.
Хурлын дарга Ө.Будханд: Монгол улсын компанийн тухай хуульд заасан дагуу хувьцаа эзэмшигчдийн ээлжит хурлын зарыг товолж өнөөдөр хурлаа хийх гэж байна. Бүх БДК-уудад хурлын материалыг хүргүүлсэн ба олон нийтийн хэвлэл мэдээллийн хэрэгсэлээр хуульд заасан хугацаанд зарыг тавьсан. Одоо хурлын дэгийг танилцуулъя. Та бүхэнд хурлын дэгийн талаар санал хүсэлт байна уу?
Хуралд оролцогчдын 100 хувийн саналаар хурлын дэгийг баталлаа. Нарийн бичгийн  дарга  С.Батбилэг хурлын ирцийг танилцуулав.
С.Батбилэг: “Мандалговь-Импекс” ХК-ийн хувьцааны 52616 ширхэг хувьцааг эзэмшигч 9 хувьцаа эзэмшигч хуралд хүрэлцэн ирсэн ба 73,72 хувийн ирцтэй байна. Компанийн тухай хуулийн 69 дүгээр зүйлийн 69.1 дэх заалтад заасан үндэслэлээр хурлын ирц хангагдсан байна.

Хурлаар хэлэлцэх асуудлууд:

-Компанийн 2018 оны үйл ажиллагааны тайлан
-Компанийн ТУЗ-ийн 2018 оны тайлан
-Аудитын хорооны тайлан
-ТУЗ-ийн гишүүдийг сонгох
Хурлын дарга Ө.Будханд: Хурлын дэгийн дагуу компанийн 2018 оны үйл ажиллагааны тайланг танилцуулав.
Хурлын дарга Ө.Будханд: Тайлантай холбогдуулж асуух тодруулах зүйл байвал асууя гэв.
А.Цэцэгдэлгэр: Ноднин жилийнхээс үйл ажиллагаа чинь муу болсон сайн болсон уу?
Ө.Будханд: Орон нутгийн хүн амын амьжиргаа муу, хүн ам цөөн, зах зээл байхгүй, хөрөнгө оруулалт хийгээд тэр нь эргээд гараад ирнэ гэхэд хэцүү.
Д.Ганболд: Граж эзэмшиж байгаа улсуудтай хийсэн гэрээ байна уу?
Ө.Будханд: Гэрээ байхгүй, 4 машины гражийг машин угаалгын газар болгоод ажиллуулж эхэлсэн.Хурлын дэгийн дагуу одоо ТУЗ-ийн тайланг сонсоё гээд   компанийн ТУЗ-ийн 2018 оны тайланг танилцуулаад тайлантай холбогдуулж асуух зүйл байвал асууя гэв.
Д.Хуушаан:  Одоо хэдэн хүн ажиллаж байгаа юм бэ?
Ө.Будханд: Одоо 6-7 хүн л ажиллаж байгаа. 7 хүний цалин 1 сая гаруй төгрөг болдог.  
Хурлын дарга Ө.Будханд: Аудитын дүгнэлтийг А.Цэцэгдэлгэр танилцуул гэв.
А.Цэцэгдэлгэр:   Аудитын дүгнэлтийг танилцуулав. 
Хурлын дарга Ө.Будханд: Асууж тодруулах зүйл байвал асууя гэв.
Д. Ганболд: Гүйцэтгэх удирдлагаар нэг хүн тавих хэрэгтэй юм байна.
Д.Хуушаан: Нэг машиныг хэдэн төгрөгөөр угаадаг юм бэ? Усаа хаанаас авдаг юм. 
Ө.Будханд: Гадна угаалга 8,0 төгрөг,бүтэн угаалга 18,0 төгрөг.Гүний худагаас усаа татаж авч байгаа.
Д.Ганболд: 20 хэдэн саяын  орлого хаанаас олж байна.  
Ө.Будханд: Буудлаас орсон орлого. .Эзэмшлийн газраа баталгаажуулж авсан.Газрын гэрчилгээ гарсан нийт 22,0 мкв газар байгаа үүний 6,0 квт газар нь нийтийн эзэмшлийн газарт орно. Үл хөдлөх хөрөнгөнд жилд 680,0 төгрөг төлдөг.
Д.Хуушаан: Машины угаалга дээр ашиг олж байна уу?
Ө.Будханд: Нэг машины угаалгын хөлснөөс тохироод хөлсийг нь өгч байгаа. 2 хүн ажиллуулж байна.
А.Цэцэгдэлгэр: Санхүүгийн баримтаа үзүүлэх хэрэгтэй байна. 
Ө.Будханд: Тэгье. Буудал дээр дахиад засвар оруулсан байгаа.
А.Цэцэгдэлгэр:  630,0 төгрөгний өртэй гэж оны эцэст гарсан байгаа.
Д.Ганболд: Граж байрыг сонирхож байгаа хүн байна уу.
Ө.Будханд: Хоёр том гражийг ноос,ноолуур авч хийе гэсэн хүн байдаг.Улирлын чанартай болохоор би тэгье гэсэн юмгүй байна.Хойд талд байдаг 4 машины гражийг угаалгын газар болгосон. Угаасаа зохих хувийг нь өгөөд явдаг болохоор цалин хөлс гэж гарахгүй. 
Д.Хуушаан: Наад машин угаалга чинь ашиг өгөхөөс алдагдалд оруулах вэ? дээ.
Д.Мөнхсайхан: Гэрээ контракт байхгүй хэдэн төгрөгний орлого орж байгаа нь мэдэгдэхгүй байснаас тэр газраа түрээслээд гэрээ байгуулаад явбал зүгээр юм байна даа.
Д.Ганболд:Бохирт хэдий хэмжээний төлбөр төлж байна. 
Ө.Будханд: Худагнаас авч байгаа болохоор одоо гарсан төлбөр байхгүй.
Д.Хуушаан: Ашиг өгөхөөсөө өрөнд орох вэ? Хэдэн сар болж байгаа юм бэ?
Ө.Будханд: Ашигтай үгүй одоо мэдэхгүй байна. Сая л ажиллуулж эхэлж байна.
Д.Хуушаан: Хоёр ажилтан нь танайх биш юм байна наана чинь хэн хяналт тавих юм бэ? 
Ө.Будханд: Камер байгаа.Тэнд бас манай нэг ажилтан бий.Хоёр залуу түрээслээд ажиллуулъя гэсэн юм яриад байгаа. Түрээслүүлвэл зүгээр байх. Газрын гэрчилгээгээ авсан. Газрын төлбөр 630,0 төгрөг төлдөг, үл хөдлөхөд 910,0 төгрөг төлдөг.
Д.Хуушаан: Ямар хэмжээний засвар хийлгүүлсэн юм бэ?
Ө.Будханд:Хоолны зал 12 өрөө, коридор нийлээд 14 сая төгрөгний засвар хийсэн.
Д.Ганболд: Ажиллуулахад гарах зардлуудаа сайн тооцоод явуулбал зүгээр байх.Нийт хэдэн ширхэг хувьцаа байгаа билээ. 
Ө.Будханд: 71,331 ширхэг хувьцаа байдаг юм.
Д.Ганболд: Одоо хувьцааны зах зээлийн ханш 135 төгрөг байгаа шүү дээ. Нийт хувьцааны 20 орчим хувийг Эрдэнэбуд авгайтайгаа эзэмшдэг.
Д.Хуушаан: Мөнхсайхан Эрдэнэбудтай уулзаад үүний учрыг нэг тийш нь болговол яасан юм бэ?
Д.Мөнхсайхан: Санхүүгийн баримтаа явуулж Цэцэгдэлгэрт сайн шалгуул. Би Эрдэнэбудтай уулзаж санал солилцоё. 
Ө.Будханд: ТУЗ-ийн даргаар Д.Мөнхсайханыг болгох саналтай байна.
А.Цэцэгдэлгэр:Санхүүгийн баримтаа сайн бүрдүүлэх хэрэгтэй шүү.НӨАТ-аар бүртгүүлээд явахад буруу юм байхгүй шүү дээ.Байгууллагаас авч байгаа юм бүхэн баримттай шүү.29 сая төгрөгний борлуулалтын орлоготой гэж тайлан гарсан байна лээ.
Ө.Будханд: Хурлын дэгийн дагуу саналын хуудсаар авсан саналын дүнг тооллогын комиссын дарга танилцуулна.
Тооллогын комиссын даргын танилцуулсан дүнгийн дагуу хурлаас гарах шийдвэрийг хурлын дарга танилцуулав.
1.Саналын хуудсаар компанийн 2016 оны үйл ажиллагааны тайлан, ТУЗ-ийн тайлан, Аудитын хорооны тайланг хувьцаа эзэмшигчид 100 хувь зөвшөөрсөн байна.
2.ТУЗ-ийн гишүүнд нэр дэвшигч Д.Ганболдод 5845 ширхэг санал буюу 99,97 хувь, нэр дэвшигч Д.Хуушаанд 5852 ширхэг санал буюу 100 хувь, Д.Мөнхсайхан, Ч.Тогтохбаяр, Ө.Будханд, А.Цэцэгдэлгэр, хараат бус гишүүнд нэр дэвшигч Б.Гантулга, С.Дарханбаатар нарт 5845 ширхэг санал буюу 99,97 хувийн санал, С.Содбаатарт 5849 ширхэг санал буюу 100 хувь тус тус санал авав.     
Хурлын дарга Ө. Будханд: “Мандалговь-Импекс” ХК-ийн хувьцаа эзэмшигчдийн хурлын тогтоолын төслүүдийг танилцуулж баталлаа.

1.Тогтоол №1  Тайлан батлах  /2016 оны үйл ажиллагааны тайлан,Аудитын хорооны тайлан,ТУЗ-ийн тайлан/
2.Тогтоол №2   ТУЗ-ийн гишүүдийг батлах
                 
                            Хурлыг 16 цагт хаав.

